Bejaarde dood in begraafplaas gevind ná plaasaanval | Maroela Media
Bejaarde dood in begraafplaas gevind ná plaasaanval
Miemie Frost. Foto: Verskaf
'n Bejaarde vrou van Bethlehem se liggaam is Saterdagoggend ná 'n ure lange soektog in 'n begraafplaas aangetref.
Die 72-jarige Miemie Frost het alleen op 'n plaas buite die dorp gewoon. Sy was 'n weduwee en het van die grond op die plaas ook uitverhuur.
Volgens Isoldé Laesecke, AfriForum se takvoorsitter in Bethlehem, is Frost se bakkie vanoggend omstreeks 2:00 in die dorp opgemerk en is daar dadelik na die plaas, wat sowat 30 km uit op die Kaallaagtepad geleë is, gejaag.
Frost se vuurwapen en 'n flitslig is in 'n varkhok op die plaas gevind. Volgens Laesecke was daar geen bloed nie en daar was ook geen tekens van 'n struweling in die plaashuis nie. Daar was egter ook geen teken van Frost nie en 'n grootskaalse soektog is onmiddellik van stapel gestuur.
Frost se foon was af. 'n 40-jarige man is intussen in hegtenis geneem in verband met die voorval en Frost se liggaam is omstreeks 10:00 in die Utopia-begraafplaas aan die buitewyke van die dorp aangetref. Sy het glo verskeie kopwonde opgedoen en is op die toneel dood verklaar.
Konst. Puleng Lebakeng, woordvoerder van die polisie, het die voorval bevestig en gesê die verdagte het glo voorheen op die plaas gewerk. Hy word van moord aangekla en sal binnekort in die hof verskyn.
Frost het volgens Laesecke op klein skaal geboer. Haar twee dogters woon die een op Bethlehem en die ander in Bloemfontein.
Volgens Laesecke het landelike beskerming, AfriForum, die polisie en ander organisasies saamgewerk om Frost op te spoor.
Bethlehem In die nuus plaasaanvalle Vrystaat
Cele maak skokbesonderhede bekend by student se begrafnis
13 gevangenes ontsnap uit aanhouding
Sekerlik klaar uit opborg.
Cyril is seker oppad vir huisbesoek
Sulke helle!! Jy voer hulle gee klere en sorg ook vir die kinders!! En dan
………Wat kan ek se!!!
Ek is n lid van afriforum maar hulle bly maar ook net praat word net wakker mense asb praat gaan ons niks help nie dit is van al die praat dat ons is waar ons is sterkte hou julle maar aan hou praat
Daar moet drasties iets gedoen word raak net erger en erger wat gaan aan met ons siek wereld .Sterkte aan dogters so wreed.Moord ,korrupsie neem die wereld oor.